Oqbra ta' Mozu

L-Oqbra ta' Mozu (bil-Ġappuniż: 百舌鳥古墳群, Mozu kofungun) huma grupp ta' kofun (bil-Ġappuniż: 古墳) — oqbra megalitiċi — fil-belt ta' Sakai, il-Prefettura ta' Osaka, il-Ġappun. Oriġinarjament il-grupp kien jikkonsisti minn iktar minn 100 qabar, iżda issa fadal inqas minn 50 % b'għamla ta' toqba tas-serratura, ċirkolari u rettangolari/kwadra.

Huwa maħsub li l-Qabar ta' Daisenryo (bil-Ġappuniż: 大仙陵古墳, Daisenryō kofun), l-ikbar kofun fil-Ġappun, inbena matul perjodu ta' 20 sena f'nofs is-seklu 5 W.K. matul il-Perjodu tal-Kofun. Filwaqt li dan ma jistax jiġi kkonfermat bir-reqqa, huwa aċċettat b'mod ġenerali li l-qabar inbena għall-Imperatur Nintoku. L-Aġenzija tas-Sjieda Imperjali ssostni dan il-ħsieb.

 Pożizzjoni 
Ir-Raggruppament Funebri Antik ta' Mozu jinsab fil-belt ta' Sakai li tinsab fi ħdan il-Prefettura ta' Osaka. It-tumbati funebri nbnew fuq promontorju faċċata tal-Bajja ta' Osaka qrib il-kosta tal-qedem u huma mifruxa fuq medda ta' madwar 4 kilometri mil-Lvant għall-Punent u mit-Tramuntana għan-Nofsinhar. Ir-Raggruppament Funebri Antik ta' Furuichi jinsab fil-bliet fil-qrib ta' Habikino u ta' Fujiidera.

 Storja 
Fl-arċipelagu Ġappuniż, inbnew iktar minn 20,000 qabar (kofun), bħala tumbati funebri tal-ħamrija u tal-ġebel fuq l-oqbra tal-klassi mexxejja. Dawn inbnew bejn l-aħħar parti tas-seklu 3 u s-seklu 6. Kien l-eqqel perjodu ta' kostruzzjoni ta' dawn it-tipi ta' oqbra. Jirrappreżentaw tradizzjoni kulturali li hija espressjoni ta' "għamliet u disinni tal-kofun" tal-ordni ġerarkika soċjopolitika u tar-rabta li kienet prevalenti f'dak il-perjodu bejn ir-reġjuni. Dan il-perjodu huwa mlaqqam bħala l-Perjodu tal-Kofun. L-iżjed mawżolej imperjali prominenti f'dan ir-raggruppament ta' tumbati funebri huma dawk tal-Imperatur Nintoku u tal-Imperatur Richū.Fawcett, Clare P. (1990). A study of the socio-political context of Japanese archaeology. McGill University, Montréal. p. 111.

Fir-raggruppament tal-oqbra ta' Mozu hemm 44 tumbata funebri, inkluż dawk li nqerdu parzjalment. Minnhom, 19 ġew iddeżinjati bħala Siti Storiċi Nazzjonali,Isomura, Yukio; Sakai, Hideya (2012). (国指定史跡事典) National Historic Site Encyclopedia. 学生社. ISBN 978-4311750403. u separatament, l-Aġenzija tas-Sjieda Imperjali ddeċidiet li tlieta huma mawżolej imperjali, tnejn huma "Siti Funebri ta' Referenza", u 18 huma baichō jew mawżolej anċillari kkollegati ma' mawżolew imperjali. Fl-imgħoddi kien hemm iktar minn 100 tumbata funebri, iżda minħabba l-iżvilupp rapidu tal-art residenzjali wara t-Tieni Gwerra Dinjija, iktar minn nofs it-tumbati funebri nqerdu.

Fl-2010, il-gvern Ġappuniż ippropona li l-Kofun ta' Daisen u r-raggruppament kollu tal-Oqbra ta' Mozu u ta' Furuichi jiġu ddeżinjati bħala Sit ta' Wirt Dinji tal-UNESCO. 9 snin wara fis-6 ta' Lulju 2019, is-sit ġie approvat u tniżżel fil-lista tas-Siti ta' Wirt Dinji tal-UNESCO.

 Sit ta' Wirt Dinji 
Ir-Raggruppamenti Funebri Antiki ta' Mozu-Furuichi Kofungun ġew iddeżinjati bħala Sit ta' Wirt Dinji tal-UNESCO fl-2019 u ġew estiżi fl-2023.

Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".

 Karatteristiċi 
ħolqa=https://en.wikipedia.org/wiki/File:CG_Misanzai_Kofun_10_7pbw.jpg|lemin|daqsminuri|220x220px|Immaġni tridimensjonali tal-Kofun ta' Kamiishizu Misanzai (il-Qabar tal-Imperatur Richū) b'għamla ta' toqba tas-serratura.
Il-kofun inbnew b'bosta għamliet u daqsijiet b'disinni differenti. Uħud għandhom għamla ċirkolari jew kwadra sempliċi (empun u hōfun). Il-kbar għandhom għamla ta' toqba tas-serratura (zempō kōenfun); dawn jirrappreżentaw l-ogħla klassi ta' kofun u nbnew b'dettall kbir. It-tliet aspetti prominenti ta' dawn il-kofun huma d-daqs enormi tagħhom, li huma mdawrin b'diversi ħniedaq, u li huma mdawrin b'bosta kofun sekondarji.
ħolqa=https://en.wikipedia.org/wiki/File:CG_Haze_Nisanzai_Kofun_1_7pbw.jpg|lemin|daqsminuri|220x220px|Immaġni tridimensjonali tal-Kofun ta' Haze Nisanzai b'għamla ta' toqba tas-serratura.
Fil-Pjanura ta' Osaka u fil-Baċir ta' Nara, li kienu ċ-ċentru kulturali tal-Perjodu tal-Kofun, l-oqbra ttundjati b'għamla ta' toqba tas-serratura nbnew b'kobor enormi, u fosthom ir-Raggruppamenti Funebri Antiki ta' Mozu-Furuichi huma l-iżjed prominenti. Dawn huma maqsuma f'żewġ gruppi ta' kofun li jmorru lura għall-aħħar parti tas-seklu 4 u għall-bidu tas-seklu 6. Dawn il-kofun huma l-ikbar fil-pajjiż. Il-Kofun ta' Nintoku-tennō-ryō, hija tumbata funebri waħda twila 486 metru (1,594 pied) u mdawra b'ħandaq u b'fortifikazzjoni twal 840 metru (2,760 pied); jingħad li din hija l-ikbar tumbata funebri fid-dinja. Dan ir-raggruppament jinkludi wkoll il-Kofun ta' Richū-tennō-ryō, b'tumbata funebri twila 360 metru (1,180 pied) li jingħad li hija t-tielet l-ikbar fil-pajjiż.

Grupp ieħor ta' tumbati funebri, li jinsab madwar 10 kilometri (6.2 mili) 'il bogħod mir-Raggruppament Funebri Antik ta' Mozu, huwa magħruf bħala r-Raggruppament Funebri Antik ta' Furuichi. Dan jinkludi l-Kofun ta' Ōjin-tennō-ryō twila 425 metru (1,394 pied), li jingħad li hija t-tieni l-ikbar fil-pajjiż. Dan il-grupp fih ukoll 11-il kofun enormi ttundjat b'għamla ta' toqba tas-serratura, b'tumbata funebri twila 200 metru (660 pied) jew iktar.

Karatteristika ta' dawn it-tumbati funebri hi li fihom – flimkien mal-persuni midfuna – oġġetti funebri magħmula mill-ħadid, armi milbusa mill-individwi, fosthom ponot tal-vleġeġ, xwabel, il-parti tal-ħadid tal-imgħażqiet u tal-pali, u bosta oġġetti simili oħra. Fit-tumbati funebri nstabu wkoll oġġetti antiki magħmula mill-bronż indurat, fosthom xedd u qafliet taż-żwiemel.

Il-Kofun ta' Daisen huwa twil madwar 500 metru (1,600 pied) u wiesa' 300 metru (980 pied) fl-iktar punt wiesa' tiegħu, filwaqt li l-erja kollha tal-qabar hija twila 840 metru (2,760 pied). It-tumbata funebri hija mdawra bi tliet ħniedaq, u togħla madwar 35 metru 'l fuq mill-art tal-madwar. L-ogħla punt huwa ta' 47 metru (154 pied), u dan kien ikun viżibbli saħansitra għal dawk li kienu jbaħħru qrib il-Bajja ta' Osaka. Il-ħandaq intern huwa l-usa' fost il-ħniedaq b'wisa' ta' madwar 60 metru (200 pied). It-tumbata funebri għandha erja ta' madwar 100,000 metru kwadru (1,100,000 pied kwadru), u l-qabar kollu għandu erja ta' 460,000 metru kwadru (5,000,000 pied kwadru).

Illum, il-qabar mhuwiex aċċessibbli u huwa protett mill-Aġenzija tas-Sjieda Imperjali fiċ-ċentru tal-Belt ta' Sakai. Il-ħniedaq żammew u jipprovdu kenn għall-ħut u għall-għasafar tal-ilma. It-tumbata funebri nnifisha hija miksija bil-ħaxix ħażin. Hemm pjattaforma ta' osservazzjoni aċċessibbli mit-tieni ħandaq (nofsani) fin-naħa tan-Nofsinhar tas-sit. Il-pjattaforma ta' osservazzjoni tinsab 500 metru 'l bogħod mill-Istazzjon ta' Mozu tal-Linja ta' Hanwa u tinsab faċċata tal-Mużew tal-Belt ta' Sakai. Dan il-mużew jipprovdi informazzjoni dwar il-kofun u l-istorja tagħha lill-viżitaturi.
+Lista tal-kofun ewleninIsemIsem bil-ĠappuniżPostTipTulSit Storiku NazzjonaliSid ImperjaliKummentiIl-Kofun ta' Daisenryō大仙陵古墳Sakai-ku, SakaiToqba tas-serratura525 mLel-Imperatur NintokuSit ta' Wirt DinjiIl-Kofun ta' Kamiishizumisanzai上石津ミサンザイ古墳Nishi-ku, SakaiToqba tas-serratura365 mLel-Imperatur RichūSit ta' Wirt DinjiIl-Kofun ta' Hazenisanzai土師ニサンザイ古墳Nishi-ku, SakaiToqba tas-serratura290 mIvaSit ta' Referenza tal-Lvant ta' MozuSit ta' Wirt DinjiIl-Kofun ta' Kobyōyama御廟山古墳Kita-ku, SakaiToqba tas-serratura203 mIvaSit ta' Referenza ta' MozuSit ta' Wirt DinjiIl-Kofun ta' Chin'ooka乳岡古墳Sakai-ku, SakaiToqba tas-serratura155 mIvaIl-Kofun ta' Tadeiyama田出井山古墳Sakai-ku, SakaiToqba tas-serratura148 mLel-Imperatur HanzeiSit ta' Wirt DinjiIl-Kofun ta' Itasuke いたすけ古墳Kita-ku, SakaiToqba tas-serratura146 mIvaSit ta' Wirt DinjiIl-Kofun ta' Nagatsuka長塚古墳Sakai-ku, SakaiToqba tas-serratura106 mIvaSit ta' Wirt DinjiIl-Kofun ta' Nagayama永山古墳Sakai-ku, SakaiToqba tas-serratura100 mSit Storiku tal-Belt ta' Sakaibaichō tal-Imperatur NintokoSit ta' Wirt DinjiIl-Kofun ta' Maruhoyama丸保山古墳Sakai-ku, SakaiArzella87 mIvabaichō tal-Imperatur NintokoSit ta' Wirt DinjiIl-Kofun ta' Gobyō-Omotezuka御廟表塚古墳Kita-ku, SakaiToqba tas-serratura85 mIvaIl-Kofun ta' Zenizuka銭塚古墳Sakai-ku, SakaiArzella72 mIvaSit ta' Wirt DinjiIl-Kofun ta' Jōnoyama定の山古墳Kita-ku, SakaiArzella69 mLeIl-Kofun ta' Daianjiyama大安寺山古墳Sakai-ku, SakaiĊirkolari62 mLebaichō tal-Imperatur NintokoSit ta' Wirt DinjiIl-Kofun ta' Tatsusayama竜佐山古墳Sakai-ku, SakaiArzella61 mSit Storiku tal-Belt ta' Sakaibaichō tal-Imperatur NintokoSit ta' Wirt DinjiIl-Kofun ta' Guwashobōグワショウ坊古墳Sakai-ku, SakaiĊirkolari61 mIvaIl-Kofun ta' Monjuzuka文珠塚古墳Nishi-ku, SakaiToqba tas-serratura59 mIvaIl-Kofun ta' Osamezuka収塚古墳Sakai-ku, SakaiArzella58 mIvaSit ta' Wirt DinjiIl-Kofun ta' Hatazuka旗塚古墳Kita-ku, SakaiArzella58 mIvaSit ta' Wirt DinjiIl-Kofun ta' Chayama茶山古墳Sakai-ku, SakaiĊirkolari56 mLebaichō tal-Imperatur NintokoSit ta' Wirt DinjiIl-Kofun ta' Magodaiyūyama孫太夫山古墳Sakai-ku, SakaiArzella56 mLebaichō tal-Imperatur NintokoSit ta' Wirt DinjiIl-Kofun ta' Kabutozukaかぶと塚古墳Nishi-ku, SakaiArzella50 mLeIl-Kofun ta' Hinotani樋の谷古墳Sakai-ku, SakaiĊirkolari47 mLebaichō tal-Imperatur NintokoIl-Kofun ta' Terayama Minamiyama寺山南山古墳Nishi0ku, SakaiKwadru45 mIvaSit ta' Wirt DinjiIl-Kofun ta' Genemonyama源右衛門山古墳Sakai-ku, SakaiĊirkolari34 mLebaichō tal-Imperatur NintokoSit ta' Wirt DinjiIl-Kofun ta' Chinjuyama鎮守山塚古墳Kita-ku, SakaiĊirkolari34 mLeIl-Kofun ta' Komoyamazuka菰山塚古墳Sakai-ku, SakaiArzella33 mLebaichō tal-Imperatur NintokoSit ta' Wirt DinjiIl-Kofun ta' Shichikannon七観音古墳Sakai-ku, SakaiĊirkolari33 mIvaSit ta' Wirt DinjiIl-Kofun ta' Tsukamawari塚廻古墳]]Sakai-ku, SakaiĊirkolari32 mIvaSit ta' Wirt DinjiIl-Kofun ta' Kitsuneyama狐山古墳Sakai-ku, SakaiĊirkolari30 mLebaichō tal-Imperatur NintokoIl-Kofun ta' Zan'emonyama善右ヱ門山古墳Kita-ku, SakaiKwadru28 mIvaSit ta' Wirt DinjiIl-Kofun ta' Kagamizuka鏡塚古墳Kita-ku, SakaiĊirkolari26 mIvaIl-Kofun ta' Dōgameyama銅亀山古墳Sakai-ku, SakaiKwadru26 mLebaichō tal-Imperatur NintokoSit ta' Wirt DinjiIl-Kofun ta' Donchayamaドンチャ山古墳Kita-ku, SakaiĊirkolari26 mIvaIl-Kofun ta' Mozuyama万代山古墳Kita-ku, SakaiToqba tas-serratura25 m＋LeIl-Kofun ta' Nishisakenomi西酒呑古墳Sakai-ku, SakaiĊirkolari25 mLebaichō tal-Imperatur NintokoIl-Kofun ta' Hinokizuka桧塚古墳Sakai-ku, SakaiToqba tas-serratura25 mLebaichō tal-Imperatur NintokoIl-Kofun ta' Suzuyama鈴山古墳Sakai-ku, SakaiKwadru22 mLebaichō tal-Imperatur NintokoIl-Kofun ta' Higashisakenomi東酒呑古墳Sakai-ku, SakaiĊirkolari21 mLebaichō tal-Imperatur NintokoIl-Kofun ta' Kyōdō経堂古墳Sakai-ku, SakaiĊirkolari20 mLebaichō tal-Imperatur NintokoIl-Kofun ta' Shorakujiyama 正楽寺山古墳Kita-ku, SakaiĊirkolari16 mIvaIl-Kofun ta' Tennō天王古墳Sakai-ku, SakaiKwadru11 mLebaichō tal-Imperatur NintokoIl-Kofun ta' Hōzuyama坊主山古墳Kita-ku, SakaiĊirkolari10 mLebaichō tal-Imperatur NintokoIl-Kofun ta' Higashi Ueno Shibamachi Nru 1東上野芝町1号墳Sakai-ku, SakaiĊirkolariLe

 Gallerija 

 Referenzi 

Kategorija:Siti ta' Wirt Dinji Kulturali
Kategorija:Siti ta' Wirt Dinji fil-Ġappun
Kategorija:Oqbra
Kategorija:Ġappun